ซิตี้แบงก์บุกเน้นรายย่อยใช้ออนไลน์ฯ
ซิตี้แบงก์เดินหน้าขยายฐานลูกค้ารุกรายย่อย ตั้งเป้ากระตุ้นยอดใช้ธุรกรรมออนไลน์ให้ครอบคลุม 80% ของฐานลูกค้า
28 พ.ย. 2555

ซิตี้แบงก์เดินหน้าขยายฐานลูกค้ารุกรายย่อย ตั้งเป้ากระตุ้นยอดใช้ธุรกรรมออนไลน์ให้ครอบคลุม 80% ของฐานลูกค้า
นางวีระอนงค์ จิระนคร ภู่ตระกูล ผู้อำนวยการอาวุโสฝ่ายบุคคลธนกิจ ธนาคารซิตี้แบงก์ ประเทศไทย เปิดเผยว่า กลยุทธ์ด้านธุรกิจรายย่อยของธนาคารในปีหน้าจะให้ความสำคัญกับบริการด้านการแนะนำการลงทุนให้กับลูกค้าและบริการด้านธุรกรรมออนไลน์เป็นหลัก เนื่องจากทิศทางดอกเบี้ยในตลาดขณะนี้มีแนวโน้มทรงตัวอยู่ในระดับต่ำ ทำให้ลูกค้าเริ่มมองหาผลตอบแทนการลงทุนที่คุ้มค่าเมื่อเทียบกับเงินเฟ้อ
ปัจจุบันธนาคารมีฐานลูกค้าที่แนะนำการลงทุนให้อยู่ 1 หมื่นบัญชี คิดเป็นสินทรัพย์ 2 หมื่นล้านบาท โดยในปีนี้น่าจะเติบโตขึ้นได้ 20% โดยในปีหน้าจะเน้นบริการนี้ต่อไป
ขณะเดียวกัน ธนาคารยังวางเป้าหมายเพิ่มยอดการใช้ธุรกรรมออนไลน์ให้ครอบคลุม 7080% ของฐานลูกค้ารวม 1 ล้านราย ภายใน 3 ปี จากสัดส่วนการใช้ธุรกรรมออนไลน์ของลูกค้าในปัจจุบันที่มีอยู่ 3540% เพื่อให้สอดรับตลาดภูมิภาคเอเชียที่ขณะนี้มีความต้องการด้านการทำธุรกรรมการเงินระหว่างประเทศ การท่องเที่ยวระหว่างกันมากขึ้น รวมทั้งการเปิดประชาคมเศรษฐกิจอาเซียนที่จะมาถึงในปี 2558 
ล่าสุด ซิตี้แบงก์ได้เปิดตัวบริการ “ดิจิตอล โกลบอล แบงกิ้ง” เพื่อให้บริการลูกค้าชาวต่างชาติที่เข้ามาทำงานในไทย 8 หมื่นคน ให้สามารถโอนเงินข้ามประเทศได้